เรามีอะไรกับแฟนอยู่หลายครั้งโดยไม่ป้องกัน มีหลายครั้งที่หลั่งในบ้างหลั่งนอกบ้าง แต่ทุกอย่างก็ยังปกติดี จนถึงเวลามีรอบเดือน รอบเดือนเลื่อนมาช้าประมาณ10-12วัน หลังจากรอบเดือนหายมีเลือดออกมาเล็กน้อยประมาณ1สัปดาห์ แล้วหยุดไป แล้วหลังจากนั้นประมาณ10วัน ก็มีเลือดออกมาเลอะอีกเล็กน้อย นอกจากนั้นยังมีอาการที่แปลกๆไปกับตัวเองจนคนอื่นทั้ง เช่น ใช้เวลานอนมากจนเกินไป แทบจะไม่ออกไปไหน หรือหิวบ่อย ยิ่งมื้อเย็นมื้อดึก กินของหนักได้ไม่ต่ำกว่า3รอบ และมีอารมณ์แปรปวน หงุดหงิดง่าย ร้องไห้ง่าย มีช่วงที่เราออกไปสังสรรค์กับเพื่อนอยู่ช่วงนึง ดื่มติดต่อกันหลายวัน เรามีอาการเจ็บท้องน้อย และมีเลือดออกมาเลอะๆอีกครั้ง เลยซื้อที่ตรวจมาตรวจ แต่ขึ้น1ขีด ทั้ง3อัน แบบนี้มีโอกาสท้องมั้ยคะ
สวัสดีค่ะ การมีเพศสัมพันธ์โดยหลั่งในบ้างหลั่งนอกบ้าง ไม่ได้ป้องกันด้วยถุงยางอนามัยหรือยาคุมกำเนิดเลยนั้น มีโอกาสตั้งครรภ์ได้สูงอาการที่ผิดปกติที่อาจบ่งบอกถึงว่ามีการตั้งครรภ์ คือการที่ประจำเดือนไม่มาตามรอบเดือน มาล่าช้าไป มาช้าเกินกว่า 35 วันจากรอบก่อนไปแล้ว ซึ่งควรจะซื้อชุดตรวจครรภ์ทางปัสสาวะมาตรวจได้เองเบื้องต้น ชุดตรวจให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปแต่หากมีเลือดไหลออกมาผิดปกติที่ไม่ใช่ประจำเดือน ออกมามาก ปวดท้องน้อย อาจจะเป็นภาวะแทรกซ้อนจากการตั้งครรภ์ได้เช่นกัน ควรรีบไปพบแพทย์เพื่อตรวจเพิ่มเติม ถ้าไม่ใช่การตั้งครรภ์ แพทย์จะตรวจหาสาเหตุอื่นๆของความผิดปกติของมดลูกหรือรังไข่ที่ทำให้มีเลือดออกผิดปกติทางช่องคลอดต่อไป ในระหว่างนี้ควรงดการมีเพศสัมพันธ์ พักผ่อนให้เพียงพอ ไม่ซื้อยาปรับฮอร์โมนใดๆมาใช้เอง